
בבית משפט השלום 						ת.א. 2164-11-24
בהרצליה						כב' הרשמת הבכירה מור קרמר

תאריך חתימת המסמך 10.7.25

התובע:		עדי עובד, ת"ז 201170610
			מרחוב רבינוביץ 1/21, בת ים 5958501
טלפון: 054-2212103
באמצעות ב"כ עו"ד אריאל פרייברג (מ.ר. 62254) ו/או יגאל רסקין
		
			מרחוב אבא הלל 7,  רמת גן
טל': 03-7412358  פקס': 077-3180983
דוא"ל: Office@freiberg-law.com

       –  נ ג ד  –
	            
הנתבעות :              1. רמות אופק בע"מ, ח.פ. 513215384
			    מרחוב יגאל אלון 96, תל אביב
		                03-5638806 דוא"ל OfficeIL@cbre.com
			
  			2. נתנאל ביצוע וגמר בבנייה בע"מ, ח.פ. 515512903
			    מרחוב הקישון 8(א), באר יעקב
     			    טל': 050-6935800
			

			3. וויוורק ישראל בע"מ, ח.פ. 514886399
			    מרחוב שוקן 23, תל אביב 6653208
			     טל': 072-2658705

בקשה למתן פסק דין כנגד הנתבעת 2 בהעדר הגנה
התובע מתכבד לפנות לבית המשפט הנכבד בבקשה למתן פסק דין בהיעדר הגנה בנסיבות ומן הטעמים שיפורטו להלן.
נימוקי הבקשה:
1. כתב התביעה  בהליך שבנדון הוגש לבית המשפט הנכבד ביום 3.11.2024, עד למועד כתיבת שורות אלה לא הוגש כתב הגנה מטעמה של הנתבעת 2, זאת, חרף ארכת שניתנו פעם אחר פעם.
2. כתב התביעה אשר הוגש כאמור בחודש נובמבר 2024 נשלח לנתבעות בסמוך לאחר הגשתו  בדואר ובדוא"ל.
3. הנתבעת 2 קיבל את התביעה בסמוך לאחר הגשתה ונציגה מטעם מגדל, חברה לביטוח בע"מ, אשר ביטחה את הנתבעת 2 בביטוח אחריות, פנתה לח"מ ביום 10.12.2024 לקבלת תיעוד אשר נשלח בחוזר.
4. ביום 22.1.25 פנה לח"מ עו"ד אשר ייצג את הנתבעת 2 אותה העת וביקש את הסכמת הח"מ לארכה להגשת כתב הגנה מחמת עומס משרדי וארכה כאמור ניתנה.
5. משחלף המועד לגביו ניתנה הסכמה פנה הח"מ לבא כוח הנתבעת 2 (דאז) אשר השיב כי הוא אינו יכול לייצג בתיק ועדכן כי התיק הועבר ממנו. 
6. לאור האמור, בשים לב לחלוף הזמן, על מנת לקדם ולהחיש הטיפול נעשתה פניה למגדל (המבטחת) אשר השיבה באמצעות הדוא"ל כי הכיסוי הביטוחי נדחה. הנתבעת 2 כותב להודעתה.
7. הנתבעת 2 החלה להיות מיוצגת ע"י באי כוחה, עוה"ד רז לביא ואסתי כהן אשר פנו בבקשה למתן הסכמה להגשת בקשה לארכה לצורך הגשת כתב הגנה, בקשה אשר נענתה בחיוב והותנתה בכך שתוגש לאישורו של בית המשפט הנכבד אשר נעתר לבקשתם.
8. לאחר קבלת הייצוג  פנו ב"כ הנתבעת 2  לח"מ מספר פעמים לצורך קבלת תיעוד בעניינו של התובע, וס"ר ספציפי, גילוי מסמכים ותצהיר תשובות לשאלון ערוך כדין אשר הועברו לעיונם בסמוך לאחר בקשתם.
9. משלא הוגש כתב הגנה פנה הח"מ לעוה"ד כהן בהודעה אשר לא נענתה והח"מ למד על הפסקת הייצוג מבקשתם שהוגשה לבית המשפט הנכבד בתאריך 18.5.25.
בנסיבות המפורטות לעיל,  בשים לב לשהות הארוכה ולהתנהלות, יבקש התובע מבית המשפט הנכבד ליתן פסק דין כנגד הנתבעת 2 בהעדר כתב הגנה, על יסוד כתב התביעה, בהתאם לראשי הנזק המפורטים בתחשיב הנזק וליתן פסק דין על יסוד הפסיקתא המצ"ב.
מצורף בזאת העתק המסמכים הבאים: 
	תחשיב נזק מטעם התובע על נספחיו
תצהיר
פסיקתא
10. לאור האמור ואך בשל הנסיבות וההתנהלות המפורטות לעיל, מתבקש בזאת בית המשפט הנכבד ליתן פסק דין כנגד הנתבעת 2 בהתאם לסכומים ולראשי הנזק המפורטים בתחשיב הנזק, וכן לחייב את הנתבעת 2 בהוצאות ההתנהלות, הבקשות ובהוצאות הבקשה דנן.

11. מן הדין ומן הצדק להיעתר לבקשה.




					
אריאל פרייברג, עו"ד
פרייברג רסקין עורכי דין
ב"כ התובע




